7025 



ΕΦΗΜΕΡΙΣ ΤΗΣ ΚΥΒΕΡΝΗΣΕΠΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

27 ΝΟΕΜΒΡΙΟΥ 1985 


ΤΕΥΧΟΣ ΤΕΤΑΡΤΟ 

- ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής «Αγ. Νικόλαος- 

Τσιφλικάκι» του Δήμου Καρδίτσας και τροποποίηση σχεδίου και 

όρων δόμησης σε συνεχόμενα τμήματα της ίδιας περιοχής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: Γ 

1. Τις διατάξεις του Ν.1337/1983 (ΦΕΚ 33/Α) όπως τροποποι¬ 

ήθηκε με το Ν.1512/1985 (ΦΕΚ 4/Α) και ειδικότερα τα άρθρα 6 
(παρ. 1,4, 5 και 6), 7 (παρ. 1, 2, 4 και 5 ) και 43 (παρ.3 και 10) 
αυτού. ; 

2. Γις διατάξεις του ν.δ/τος της 17-7-1923 όπως μεταγενέστερα 

τροποποιήθηκαν και συμπληρώθηκαν και ειδικότερα τα άρθρα 3, 9, 
και 70. . 

3. Τις διατάξεις του Ν.1558/1985 (ΦΕΚ 137/Α) . 

4. Την υπ’ αριθ. 54812/1985 απόφαση του Τπουργού Περιβάλ¬ 
λοντος, Χωροταξίας και Δημοσίων Έργων «Χαρακτηρισμός ως πυ- 
κνοδομημένης της πολεοδομικής ενότητας «Αγιος Νικόλαος- 
Τσιφλικάκι του Δήμου Καρδίτσας. 

5. Την υπ’ αριθ. Γ16191/486/27-2-1985 απόφαση του Υπουρ- 
γούΧωροταξίας, Οικισμού και Περιβάλλοντος (ΦΕΚ 145/Δ/1985). 

6. Τις υπ’ αριθ. 280/83, 147/84, 148/84 και 64/1985 γνω¬ 
μοδοτήσεις του Δημοτικού Συμβουλίου Καρδίτσας. 

7. Τις υπ’ αρ. 6/1-4-1985, 8/24-4-1985 και 11/21-5-1985 
γνωμοδοτήσεις του Συμβουλίου Χωροταξίας, Οικισμού και Περιβάλ¬ 
λοντος του νομού Καρδίτσας. 

8. Την υπ’ αριθ. 718/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται: α) η τροποποίηση τού εγκεκριμένου ρυμοτομικού σχε¬ 
δίου της περιοχής «Αγιος Νικόλαος-Τσιφλικάκι» του Δήμου Καρδί¬ 
τσας με την μετατόπιση τμήματος της οδού Αρματωλών από της 
οδού Τρικάλων μέχρι της οδού Ερμογένους, η δημιουργία κοινόχρη- 
ατου χώρου πρασίνου στο τμήμα της οδού Αρματωλών μεταξύ των 
οδών Τρικάλων και Άγιου Νικολάου, η δημιουργία κοινόχρηστου χώ¬ 
ρου και πεζοδρόμου στο 431 οικοδομικότετράγωνο και η αρίθμηση σε 
431α του νέου οικοδομικού τετραγώνου που προκύπτει, η κατάργηση 
οδών και η δημιουργία πεζοδρόμων και κοινοχρήστων χώρων μέσα 


στα 398 και 399 οικοδομικά τετράγωνα, β) το πολεοδομικό σχέδιο 
της ίδιας περιοχής του Δήμου Καρδίτσας σε συνέχεια της τροποποιού¬ 
μενης που έχει χαρακτηριαθεί ως πυκνοδομημένη με την υπ’ αριθ. 
54812/1985 απόφαση του Υπουργού Περιβάλλοντος και Δημοσίων 
’ Εργων με τον καθορισμό οικοδομήσιμων χώρων, οδών πεζοδρόμων, 
κοινοχρήστων χώρων και χώρων πρασίνου, χώρου παιδικής χαράς, 
άλσους, χώρων στάθμευσης αυτοκινήτων, χώρου εκκλησίας, χώρου 
πολιτιστικού κέντρου, χώρων σχολείου και χώρου παιδικού σταθμού 
όπως οι παραπάνω ρυθμίσεις .φαίνονται στα οκτώ (8) χρωματισμένα 
σχετικά πρωτότυπα διαγράμματα σε κλίμακα 1:1000 που θεωρήθη¬ 
καν από τον Προϊστάμενο της Διεύθυνσης Πολεοδομικών Εφαρμογών 
με την υπ’ αριθ. 61514/1985 πράξη του και που συνοπτικά τους 
αντίτυπα δημοσιεύονται με το παρόν διάταγμα. 

Άρθρο 2. 

Η περιοχή, της οποίας το πολεοδομικό σχέδιο εγκρίνεται με το 
άρθρο 1 του παρόντος, · υπάγεται ως προς την εισφορά σε γη στις 
διατάξεις των παρ. 4 και επόμενες του άρθρου 8 του Ν.1337/1983. 

Άρθρο 3. . 

Εγκρίνεται ο πολεοδομικός κανονισμός της περιοχής «Άγιος'Νικό- 
λαος-Τσιφλικάκι» του Δήμου Καρδίτσας της οποίας το πολεοδομικό 
σχέδιο εγκρίνεται με το άρθρο 1 του παρόντος. 

Άρθρο 4. 

1. Στους οικοδομήσιμους χώρους της εντασσόμενης στο σχέδιο 
περιοχής που χαρακτηρίζονται στα διαγράμματα με στοιχείο Ο.Τ. 
επιτρέπεται ανέγερση κατοικιών και καταστημάτων για τηνεξυπηρέ- 
τηση των καθημερινών αναγκών της περιοχής. 

2. Στους οικοδομήσιμους χώρους που χαρακτηρίζονται στα δια¬ 
γράμματα με στοιχείο Κ επιτρέπονται οι χρήσεις της προηγούμενης 
παραγράφου και επιπλέον καταστήματα λιανικού εμπορίου, αναψυ¬ 
χής, γραφείων και παρεμφερών εγκαταστάσεων κεντρικής φύσεως. 

3. Στους οικοδομήσιμους χώρους που χαρακτηρίζονται στα δια¬ 
γράμματα με στοιχείο Βπ επιτρέπονται οι χρήσεις της παρ. 1 κα^ 
επιπλέον, βιοτεχνικές ή συναφείς επαγγελματικές εγκαταστάσεις. 

4. Στους οικοδομήσιμους χώρους που χαρακτηρίζονται στα δια¬ 
γράμματα με στοιχείο Χπ επιτρέπονται οι χρήσεις της παρ. 1 και 
επιπλέον, καταστήματα χονδρεμπορίου-αποθηκών. 

5. Απαγορεύεται στους πιο πάνω χώρους η ανέγερση εγκαταστάσε¬ 
ων που οχλούν. 

Άρθρο 5. 

α) Καταργείται το προκήπιο των οικοπέδων οικοδομημένων ή μη 
που βρίσκονται στα 398, 399, 431, 431α, 444, 455 και 456 οικο- 

δομικά τετράγωνα και μειώνεται το προκήπιο του 431α οικοδομικού 
τετραγώνου κατά την οδό Ερμογένους σε ένα (1) μέτρο, στην περιοχή 
που τροποποιείται το σχέδιο με το άρθρο 1 του παρόντος και β) 
επιβάλλεται προκήπιο πλάτους ενός (1) μέτρου στην πρόσοψη των 
οικοπέδων οικοδομημένων ή μη που βρίσκονται στην περιοχή της 
οποίας εγκρίνεται το πολεοδομικό σχέδιο, όπως φαίνεται στα ίδια ως 
άνω διαγράμματα. 

Άρθρο 6. 

Λ) Τα ελάχιστα όρια εμβαδού και διαστάσεων καθώς και οι όροι 
και περιορισμοί δόμησης της περιοχής της οποίας εγκρίνεται το πολε¬ 
οδομικό σχέδιο και χαρακτηρίζεται στα διαγράμματα με στοιχείο IV 
καθορίζονται ως εξής: 

1. Οικοδομικό σύστημα: των πτερύγων. 

2. Ελάχιστα πρόσωπο: δεκατέσσερα (14) μέτρα 

Ελάχιστο βάθος: δεκαοκτώ (18) μέτρα. 

Ελάχιστο εμβαδόν: τριακόσια (300) τετρ'. μέτρα. 

3. · Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφόσον: 

α) υπήρχαν κατά την 10-3-1982 και έχουν κατά τη δημοσίευση 
του παρόντος: 

Ελάχιστο πρόσωπο: δέκα (10) μέτρα. ; 

Ελάχιστο βάθος: δώδεκα (12) μέτρα. 

Ελάχιστο εμβαδόν: εκατόν πενήντα (150) τετρ. μέτρα. 

β) δημιουργούνται μετάτην οριστική πράξη εφαρμογής της πολεο- 
δομικής μελέτης και προέρχονται από τις εισφορές σε γη σύμφωνα με 
το άρθρο 8 του Ν.1337/1983 και έχουν τα ως άνω κατάτην παρέκ¬ 
κλιση ελάχιστα όρια εμβαδού και διαστάσεων. 

4. Μέγιστο ποσοστόκάλυψης των οικοπέδων σαράντα τοις εκατό 
(40%) της επιφάνειας τους. 

5. Συντελεστής δομήσης: 0,8 

6. Κατά την παρέκκλιση απότις διατάξεις των προηγουμένων πα¬ 
ραγράφων ορίζεται συντελεστής δόμησης ένα και εξήντα εκατοστά 
(1,60) με μέγιστο ποσοστό κάλυψης ογδόντα τοις εκατό (80%) για 
τα οικόπεδα που υπάρχουν στις 10-3-1982 και έχουν εμβαδόν μικρό¬ 
τερο από 150 τ.μ., αφού αφαιρεθεί το εμβαδόν της εισφοράς σε γη, 
εφόσον η συνολική επιφάνεια ορόφων δεν υπερβαίνει τα εκατόν είκοσι 
(120) τ. μέτρα. 

7. Μέγιστος αριθμός ορόφων των κτιρίων δύο (2) με μέγιστο ύψος 
επτάμισυ (7,50) μέτρα και προκειμένου για την ανέγερση καταστημά¬ 
των στο ισόγειο των κτιρίων, βιοτεχνικών ή συναφών επαγγελματι¬ 
κών εγκαταστάσεων και καταστημάτων' χονδρεμπορίου-αποθηκών, 
οκτώμισυ (8,50) μέτρα. 

Β) Χώρος πολιτιστικού κέντρου 


1. Οικοδομικό σύστημα: των πτερύγων. 

2. Μέγιστο ποσοστό κάλυψης: σαράντα τοις εκατό (40%) της επι¬ 
φάνειας του χώρου. 

3. Συντελεστής δόμησης: 0,8. 

4. Μέγιστος αριθμός ορόφων δύο (2) με μέγιστο ύψος των κτιρίων 
εννέα (9) μέτρα 

Γ) Χώρος Εκκλησίας 

1. Οικοδομικό σύστημα: των πτερύγων 
. 2. Μέγιστο ποσοστό κάλυψης: τριάντα τοις εκατό (30%)'της επι¬ 
φάνειας του χώρου. 

: 3. Συντελεστής δόμησης: 0,30. 

4. Μέγιστο ύψος του κτιρίου δώδεκα (12) μέτρα. 

Λ) Χώροι Σχολείων 

1. Οικοδοικό σύστημα: των πτερύγων 

2. Μέγιστο ποσοστό κάλυψης: τριάντα τοις εκατό(30%) της επιφά¬ 
νειας του χώρου. 

3. Συντελεστής δόμησης: 0,60 

4. Μέγιστος αριθμός ορόφων δύο (2) με μέγιστο ύψος των κτιρίων 
. εννέα (9) μέτρα. 

Ε) Χώρος Παιδικού Σταθμού 

1. Οικοδομικό σύστημα: των πτερύγων. 

2. Μέγιστο ποσοστό κάλυψης: σαράντα τοις εκατό (40%) της επι¬ 
φάνειας του χώρου. 

3. Συντελεστής δόμησης: .0,8. 

4. Μέγιστος αριθμός ορόφων (2) με μέγιστο ύψος του κτιρίου επτά¬ 
μισυ (7,50) μέτρα. , 

Ζ) Πάνω από το μέγιστο ύψος των κτιρίων επιβάλλεται η κατα¬ 
σκευή στέγης με κλίση από 20° μέχρι 30° μοίρες. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. ■; 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

- 1 Αθήνα, 18 Οκτωβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ· 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΕΥΑΓΓΕΛΟΣ ΚΟΥΛΟΥΜΠΗΣ 

